Video: LP se pleidooi oor mediese gebruik van dagga | Maroela Media
Hy het gesê dit is ŉ misdaad teen die mensdom om nié mediese marijuana in die land toe te laat nie. “Julle ken my al 20 jaar lank en ek is seker julle het al tydens ŉ paar geleenthede my vervloek,” het die tingerige Oriani-Ambrosini Woensdag tydens die nasionale vergadering in die debat oor Zuma se staatsrede gesê. “Ek praat vandag met julle as ŉ veranderde man. Ek is nie hier om enigiemand te opponeer nie, maar ek is hier om julle te smeek om wette in plek te stel om die talle weerlose mense in my toestand te help.”
Hy het erken dat hy al onwettig dagga gerook het as ŉ alternatiewe behandeling vir sy toestand en om pyn te beheer. “Ek moes al maande gelede gesterf het, maar ek is nog hier, want ek het die moed gehad om onwettige behandeling in Italië te ondergaan en hier in Suid-Afrika dagga te rook. Anders sou ek met morfien ingespuit wees en sou nie in staat wees om met u te praat nie,” het Oriani-Ambrosini gesê.
ŉ Nasionale taakspan is in November verlede jaar saamgestel om voorleggings oor die kwessie aan Aaron Motsoaledi, die minster van gesondheid, voor te lê. Volgens Oriani-Ambrosini bevestig dié voorlegging dat daar geen rasionele argument is om mediese marijuana van siek mense te ontneem nie.
Bronne: The Sowetan. Die video is deur eNCA vervaardig en op YouTube gelaai.
Rooipiet · 6 jare gelede
Die probleem is dat indien die twakkies verligting bring (soos beweer) sal die ander 99% gebruik word vir “kicks” en die nagevolge daarvan is legio. Ons ken ons volkie en ons sal dan vinnig hoor dat dit ook help vir ingroei toonnaels, haarverlies ens. NEE verbrand dit op die ashoop !